โรงเรียนยุพราชวิทยาลัย

โรงเรียนยุพราชวิทยาลัย (อักษรย่อ: ย.ว.;อังกฤษ: Yupparaj Wittayalai School) เป็นโรงเรียนรัฐบาลแห่งแรกของภาคเหนือ และโรงเรียนสหศึกษาของรัฐบาลประจำจังหวัดเชียงใหม่ เปิดสอนตั้งแต่ระดับชั้นมัธยมศึกษาปีที่ 1 ถึง 6 สังกัดสำนักงานเขตพื้นที่การศึกษามัธยมศึกษาเชียงใหม่ สำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นสถานศึกษาในพระอุปถัมภ์ของสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา

โรงเรียนก่อตั้งขึ้นในปี พ.ศ. 2432 โดยมีชื่อแรกตั้งว่า "โรงเรียนเมืองนครเชียงใหม่" และเมื่อวันที่ 24 ธันวาคม พ.ศ. 2448 พระบาทสมเด็จพระมงกุฎเกล้าเจ้าอยู่หัว พระมหาธีรราชเจ้า ขณะดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร หรือสมเด็จพระยุพราชในรัชกาลที่ 5 ได้พระราชทานนามโรงเรียนใหม่ว่า "โรงเรียนยุพราชวิทยาลัย" ซึ่งมีความหมายว่า "โรงเรียนของสมเด็จพระยุพราช (สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร)"

 ประวัติโรงเรียน 

โรงเรียนยุพราชวิทยาลัยเป็นโรงเรียนรัฐบาลแห่งแรกของจังหวัดเชียงใหม่ สร้างขึ้นเมื่อปี พ.ศ. 2432 และได้รับการสถาปนาขึ้นเป็นโรงเรียนตัวอย่างประจำมณฑลพายัพ หรือโรงเรียนตัวอย่างประจำภาคเหนือเมื่อปี พ.ศ. 2442 ตามพระบรมราโชบายของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ในการขยายการศึกษาออกสู่หัวเมือง เพื่อแก้ปัญหาการขาดแคลนบุคลากร และความต้องการจัดการศึกษาเพื่อความเป็นเอกภาพของชาติโดยได้ออก"ประกาศจัดการเล่าเรียนในหัวเมือง" เมื่อวันที่ 11 พฤศจิกายน พ.ศ. 2441 

สำหรับเมืองเชียงใหม่ซึ่งเป็นหัวเมืองใหญ่ของมณฑลพายัพนั้น พระบาทสมเด็จพระจุลจอมเกล้าเจ้าอยู่หัวมีพระราชประสงค์ให้จัดเป็นโรงเรียนตัวอย่างและฝึกอบรมกุลบุตรกุลธิดา ให้รู้ธรรมเนียมการหนังสือ และฝึกหัดลายมือ ให้ใช้เป็นเสมียนได้ วิชาคิดเลขและวิชาช่างที่เป็นประโยชน์ และธรรมเนียมต่าง ๆ ที่เป็นคุณแก่แผ่นดิน ยิ่งไปกว่านั้น พระองค์ก็ยังมีพระราชประสงค์จะปลูกฝังคุณสมบัติ ให้นักเรียนเป็นคนขยันขันแข็ง สะอาดทั้งร่างกายและจิตใจ เป็นสุภาพบุรุษและสุภาพสตรี ซื่อสัตย์สุจริตมีอุปนิสัยใจคอดี และเป็นพลเมืองดีในที่สุด

เมื่อแรกเริ่มก่อตั้งนั้น โรงเรียนมีที่ตั้งอยู่ที่ศาลากลางสวน ในจวนของพระยานริศรราชกิจ (สาย โชติกเสถียร) ข้าหลวงใหญ่มณฑลพายัพในขณะนั้น ลักษณะการก่อตั้งโรงเรียนเป็นไปตามแนวพระดำริของสมเด็จพระเจ้าบรมวงศ์เธอ กรมพระยาดำรงราชานุภาพ ที่ต้องการให้โรงเรียนหลวงตั้งอยู่ริมจวนข้าหลวง หรือในวัด ที่อยู่ใกล้จวนข้าหลวง เพื่อช่วยเป็นธุระดูแลและให้ครูได้ตั้งใจสั่งสอนนักเรียน โรงเรียนหลวงที่ตั้งขึ้นมีจุดประสงค์สำคัญอีกประการหนึ่งคือ เพื่อเป็นโรงเรียนตัวอย่างแก่โรงเรียนอื่น ๆ ในเมืองเชียงใหม่ จึงมีชื่อเป็นที่รู้จักของคนสมัยนั้นว่า โรงเรียนประจำมณฑลพายัพ หรือโรงเรียนตัวอย่างประจำมณฑลพายัพ เริ่มต้นจากการสอนภาษาพื้นเมือง ภาษาไทย และวิชาชีพต่าง ๆ รวมทั้งการอบรมความประพฤติ ให้รู้จักรับผิดชอบ ในระยะแรกเริ่มนั้นจัดการศึกษาเป็นแบบสหศึกษา มีนักเรียนชาย หญิง พระภิกษุ สามเณร เรียนรวมกัน มีขุนอุปกรณ์ศิลปศาสตร์ ข้าหลวงธรรมการมณฑล เป็นครูใหญ่คนแรก 

โรงเรียนหลวงประจำมณฑลพายัพ ซึ่งระยะแรกตั้งอยู่ที่ศาลากลางสวน ในจวนของข้าหลวงใหญ่ เริ่มมีจำนวนนักเรียนเพิ่มมากขึ้น จึงได้ขยายที่เรียนมาอยู่ที่โรงละคร ของเจ้าอินทวโรรสสุริยวงษ์ เจ้าผู้ครองนครเชียงใหม่องค์ที่ 8 เมื่อปี พ.ศ. 2444 แต่ภายหลังการศึกษาเพื่อให้เกิดความผสมผสานกลมกลืนกันในชาติ โดยใช้วิธีสอนหนังสือไทยกลางให้เหมือนกันทั่วประเทศ และเจ้าผู้ครองนครต่าง ๆ ในมณฑลพายัพต่างสนับสนุนการจัดการศึกษาของรัฐบาลอย่างดี สำหรับเมืองเชียงใหม่นั้น เจ้าอินทวโรรสสุริยวงษ์ เจ้าผู้ครองนครเชียงใหม่ได้สนับสนุนการตั้งโรงเรียนเพื่อสอนภาษาไทยชั้นสูง โดยได้บริจาคที่ดิน คือที่ดินตำบลสี่แยกถนนวโรรส ในเมืองเชียงใหม่ ซึ่งมีขนาดเนื้อที่ความยาว 37 วา 2 ศอก ความกว้าง 19 วา 2 ศอก และยกโรงเรือนซึ่งเป็นโรงละครเดิมจำนวน 1 หลัง ประกอบด้วยเสาไม้แก่นมีเครื่องบน และพื้นไม้จริงเพื่อให้สร้างโรงเรียนต่อไป สำหรับตัวอาคารของโรงเรียนหลังแรกนี้ ได้วางรูปแบบเป็นรูปทรงปั้นหยา มี 9 ห้อง มีขนาดความยาว 17 วา 2 ศอก ความกว้าง 6 วา มีเรือนโถงต่อจากเรือนเดิม เพื่อใช้เป็นที่นั่งเล่นหรือประโยชน์อื่น ๆ รวม 4 ด้าน การก่อสร้างทำได้ถึงขั้นสร้างโครง และติดเครื่องบนแต่เนื่องจากขาดทุนทรัพย์การก่อสร้างโรงเรียน จึงหยุดชะงักไปชั่วคราว 

ปี พ.ศ. 2445 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ แต่งตั้งให้เจ้าพระยาสุรสีห์วิสิษฐศักดิ์ (เชย กัลยาณมิตร) ขึ้นมารับราชการตำแหน่งข้าหลวงใหญ่มณฑลพายัพ โดยเฉพาะทางด้านการศึกษานั้น เจ้าพระยาสุรสีห์วิสิษฐศักดิ์พยายามดำเนินการทุกวิถีทางในการใช้ "การศึกษาแผนใหม่" เป็นเครื่องช่วยปฏิรูปมณฑลพายัพ โดยเริ่มจากการสร้างโรงเรียน ท่านได้มอบหมายให้ขุนอุปกรณ์ศิลปศาสตร์ ข้าหลวงธรรมการมณฑลพายัพ เป็นหัวหน้าบอกบุญเรี่ยรายเงิน จากเจ้านายฝ่ายเหนือและข้าราชการมณฑล ได้เงินจำนวนมาก การก่อสร้างโรงเรียนที่เจ้าอินทวโรรสสุริยวงค์ได้ก่อสร้างค้างไว้จึงเริ่มดำเนินการต่อ จนกระทั่งถึงปี พ.ศ. 2448 พระบาทสมเด็จพระปรเมนทรรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว พระมหาธีรราชเจ้า (รัชกาลที่ 6) เมื่อครั้งยังดำรงพระราชอิสริยยศเป็นสมเด็จพระบรมโอรสาธิราช สยามมงกุฏราชกุมาร ได้เสด็จประพาสมณฑลพายัพ ทรงพระกรุณาโปรดเกล้าฯ เสด็จเยี่ยมโรงเรียนเมื่อวันที่ 24 ธันวาคม พ.ศ. 2448 ดังความปรากฏในลิลิตพายัพ ความว่า "…ครั้นรุ่งขึ้นพระองค์ทรงรัถยานขับรี่ สู่ที่ตั้งโรงเรียน อ่านเขียนหนังสือสยาม เล่าบ่นตามกำหนด หมดทั้งเลขวิทยา ราชาทอดพระเนตรเสร็จ ผันพักตร์เสด็จโดยบาท สู่อาวาสเจดีย์หลวง…" ในการเสด็จประพาสมณฑลพายัพครั้งนี้ พระบาทสมเด็จพระมงกุฏเกล้าเจ้าอยู่หัวได้พระราชทานทรัพย์ส่วนพระองค์ จำนวน 500 บาท สมทบการสร้างโรงเรียน และได้พระราชทานนามโรงเรียนที่ก่อสร้างใหม่ว่า โรงเรียนยุพราชวิทยาลัย ซึ่งมีความหมายว่า โรงเรียนของสมเด็จพระยุพราชจดหมายเหตุ ร.ศ.125 เรื่อง การสร้างโรงเรียนยุพราชวิทยาลัย. (เอกสารชั้นต้น)

 ข้อมูลปัจจุบัน 

โรงเรียนยุพราชวิทยาลัย เป็นโรงเรียนรัฐบาลประจำจังหวัดเชียงใหม่ สังกัดสำนักงานเขตพื้นที่การศึกษามัธยมศึกษา เขต 34 (เชียงใหม่-แม่ฮ่องสอน) ตั้งอยู่กลางเมืองเชียงใหม่และอยู่บนเนื้อที่ 29 ไร่ 3 งาน เปิดการสอนตั้งแต่ชั้นมัธยมศึกษาปีที่ 1 - 6 แบบสหศึกษา ปัจจุบันเป็นศูนย์ส่งเสริมผู้มีความสามารถพิเศษทางวิทยาศาสตร์และเทคโนโลยี (โครงการ พสวท.) ประจำภาคเหนือ ตั้งแต่ปี พ.ศ. 2527

 รายนามผู้บริหารโรงเรียนยุพราชวิทยาลัย 

 ลำดับ  รูป  รายนาม  เริ่มวาระ  สิ้นสุดวาระ 1  <center>-  หม่อมราชวงศ์จันทร์ มหากุล  พ.ศ. 2432  พ.ศ. 2442 2  <center>-  พระยาอุปกรณ์ศิลปศาสตร์(เจริญ อากาศวรรธนะ)  พ.ศ. 2442  พ.ศ. 2445 3  <center>-  นายเงิน ตุลยสัชฎ์  พ.ศ. 2445  พ.ศ. 2448 4  <center>-  นายอิน นุพงศ์ไทย  พ.ศ. 2448  พ.ศ. 2451 5  98x98px นายถนอม จิราพันธ์ พ.ศ. 2451  พ.ศ. 2452 6  <center>-  นายโชติ ไชยภัฏ  พ.ศ. 2452  พ.ศ. 2454 7  <center>-  รองอำมาตย์เอกหลวงสุนทรเสข 
(นายระไว อรุณศรี) พ.ศ. 2454  พ.ศ. 2457 8  <center>-  รองอำมาตย์เอกหลวงสุทธิชัยนฤเวทย์ 
(นายชื่น นินนาท) พ.ศ. 2457  พ.ศ. 2459 9  <center>-  รองอำมาตย์ตรีขุนโกศลเวทย์
(นายเกิด ชิตวลี) พ.ศ. 2459  พ.ศ. 2462 10  <center>-  รองอำมาตย์เอกขุนอาจวิชชาสรร(นายทอง ชัยปาณี)  พ.ศ. 2462  พ.ศ. 2467 11  <center>-  รองอำมาตย์โทขุนชำนิอนุสรณ์
(นายเส่ง เลาหจินดา) พ.ศ. 2467  พ.ศ. 246912<center>- อำมาตย์ตรีหลวงอาจวิชชาสรร(นายทอง ชัยปาณี)พ.ศ. 2469พ.ศ. 2476 13  80px นายถวิล ดารากร ณ อยุธยา พ.ศ. 2476  พ.ศ. 2477 14  80px อำมาตย์ตรีหลวงปราโมทย์จรรยาวิภาช
(นายปราโมทย์ จันทวิมล) พ.ศ. 2477  พ.ศ. 2478 15  <center>-  นายเกยูร ผลาชีวะ พ.ศ. 2478  พ.ศ. 2486 16  <center>-  นายชื่น จรินโท พ.ศ. 2486  พ.ศ. 2491 17  80px นายโปร่ง ส่งแสงเติม พ.ศ. 2491  พ.ศ. 2496 18  80px นายโสภิต ศุขเกษม
ดำรงตำแหน่งครั้งที่ 1 พ.ศ. 2496  พ.ศ. 2510 19  <center>-  นายสนอง มณีภาค พ.ศ. 2510  พ.ศ. 25122080pxนายโสภิต ศุขเกษม
ดำรงตำแหน่งครั้งที่ 2พ.ศ. 2512พ.ศ. 2515 21  <center>-  นายสุเชฎฐ วิชชวุต พ.ศ. 2515  พ.ศ. 2520 22  <center>-  นายบรรจง พงศ์ศาสตร์ พ.ศ. 2520  พ.ศ. 2525 23  <center>-  นายสมชาย นพเจริญกุล พ.ศ. 2525  พ.ศ. 2535 24  <center>-  นายประสิทธิ์ แสนไชย พ.ศ. 2535  พ.ศ. 2537 25  <center>-  นายสุรชาติ ช่วงฉ่ำ พ.ศ. 2537  พ.ศ. 2540 26  <center>-  นายสาหร่าย แสนทอง พ.ศ. 2540  พ.ศ. 2544 27  <center>-  นายวีรยุทธ จงสถาพรพงศ์ พ.ศ. 2544  พ.ศ. 2547 28  <center>-  นายประดิษฐ์ จันทร์แสนตอ พ.ศ. 2547  พ.ศ. 2549 29  <center>-  นายบรรจง พลฤทธิ์ พ.ศ. 2549  พ.ศ. 2552 30  <center>-  นายวิษณุ ไชยแก้วเมร์ พ.ศ. 2553  พ.ศ. 2557 31  <center>-  นายบุญเสริญ สุริยา พ.ศ. 2557  พ.ศ. 2562 32  <center>-  นายฐิตติณัฐ ศักดิ์ธนานนท์ พ.ศ. 2562  พ.ศ. 2563 33  <center>-  นายทีปชัย วงษ์วรศรีโรจน์ พ.ศ. 2563  พ.ศ. 2564 34  <center>-  นายพูลศักดิ์ จิตสว่างผู้อำนวยการเชี่ยวชาญ พ.ศ. 2564  พ.ศ. 2566 35  <center>-  นายสำเร็จ ไกรพันธ์ผู้อำนวยการชำนาญการพิเศษ  พ.ศ. 2566  พ.ศ. 2567 36  <center>-  นางสาวสุปราณี ปัญญานะผู้อำนวยการเชี่ยวชาญ  พ.ศ. 2567  ปัจจุบัน

 อาคารเรียน 
 หมายเลขอาคาร  ชื่ออาคาร  ห้องเรียน 1ตึกยุพราช หอเกียรติประวัติและจัดแสดงผลงานของโรงเรียน
 หอวชิราวุธานุสรณ์ ประจำจังหวัดเชียงใหม่2เรือนวิเชียร ห้องศูนย์การเรียนรู้กลุ่มสาระการเรียนรู้ภาษาต่างประเทศ
 ห้องเรียนโครงการ English Program
 ศูนย์บริการการศึกษามหาวิทยาลัยสุโขทัยธรรมาธิราช3เรือนรัตน์ ศูนย์ให้คำปรึกษาเพื่อนใจวัยรุ่น ชมรมทูบีนัมเบอร์วัน
 ศูนย์สเต็มศึกษา ภาคเหนือ
 งานธนาคารโรงเรียน
 ห้องศูนย์การเรียนรู้กลุ่มสาระการเรียนรู้คณิตศาสตร์
 ห้องเรียนประจำระดับชั้น ม.34เรือนเพชร ห้องศูนย์การเรียนรู้กลุ่มสาระการเรียนรู้วิทยาศาสตร์
 ห้องเรียนปฏิบัติการทางวิทยาศาสตร์

 ห้องโสตทัศนูปกรณ์
 ศูนย์ส่งเสริมผู้มีความสามารถพิเศษทางวิทยาศาสตร์และเทคโนโลยี(พสวท.) ภาคเหนือ5เรือนวชิระ สำนักงานผู้อำนวยการ
 สำนักงานฝ่ายอำนวยการ
 สำนักงานฝ่ายจัดการศึกษา
 สำนักงานฝ่ายนโยบายและแผน
 ห้องเรียนประจำระดับชั้น ม.16พัชระ ห้องศูนย์การเรียนรู้กลุ่มสาระการเรียนรู้ศิลปะ
 ห้องศูนย์การเรียนรู้กลุ่มสาระการเรียนรู้การงานอาชีพและเทคโนโลยี
 ห้องปฏิบัติการงานคหกรรม7อาคารรัตนมณี ห้องศูนย์การเรียนรู้กลุ่มสาระการเรียนรู้สังคมศึกษา ศาสนา และวัฒนธรรม
 ห้องเรียนประจำระดับชั้น ม.5
 ห้องแนะแนว
 ห้องศูนย์การเรียนรู้กลุ่มสาระการเรียนรู้ศิลปะ (นาฏศิลป์)8อาคารศรีมรกต ห้องศูนย์การเรียนรู้กลุ่มสาระการเรียนรู้ภาษาไทย
 ห้องเรียนประจำระดับชั้น ม.29อาคารนวรัตน์ โรงอาหาร 2
 ห้องสมุดกลาง เฉลิมพระเกียรติกาญจนาภิเษก
 ห้องประชุมวิภาตะวณิช
 หอประชุมใหญ่10อาคารเพชรรัตนราชสุดา ห้องจัดแสดงผลงานของโรงเรียน
 ห้องชมรมและกลุ่มกิจกรรม (งานนักศึกษาวิชาทหาร, งานลูกเสือ, สำนักงานสภานักเรียน และคณะสี)
 ห้องเรียนปฏิบัติการทางคอมพิวเตอร์
 ห้องเรียนประจำระดับชั้น ม.411อาคารยุพราช 100 ปี ส่วนขยายของโรงอาหารอาคารนวรัตน์
 ห้องเรียนประจำระดับชั้นม.2 บางส่วน12อาคารวชิรดารา ห้องเรียนประจำระดับชั้น ม.5-613อาคารศูนย์วิทยบริการดารารัศมี อาคารเอนกประสงค์ ห้องนศท. ห้องฟิตเนส ห้องเรียนประจำระดับชั้นม.4 บางส่วนอาคารพยาบาล 100 ปี ห้องปฏิบัติการพยาบาล
 กลุ่มสาระการเรียนรู้สุขศึกษาและพลศึกษา (สุขศึกษา)อาคารประชาสัมพันธ์ 100 ปี สำนักงานฝ่ายบริหารงานทั่วไปธรรมสถาน พระวิหารวัดนางเหลียว ภายในประดิษฐานพระทศพลญาณมหามุนี และพระสมเด็จพระยุพราช
 ห้องเรียนวิชาพระพุทธศาสนาอาคารดนตรีไทย ห้องศูนย์การเรียนรู้กลุ่มสาระการเรียนรู้ศิลปะ (ดนตรีไทย)โรงช้างต้น ห้องศูนย์การเรียนรู้กลุ่มสาระการเรียนรู้ศิลปะ (วงโยธวาทิต)เรือนแก้ว พิพิธภัณฑ์ และศูนย์จัดแสดงศิลปวัฒนธรรมล้านนาและโบราณวัตถุที่ขุดค้นพบภายในโรงเรียน
 ศูนย์การเรียนรู้อาเซียนศึกษาอาคารสมาคมผู้ปกครองและครูยุพราชวิทยาลัย (สปย.) สำนักงานฝ่ายกิจการนักเรียน
 งานระเบียบวินัย
 งานคุณธรรมจริยธรรม
 งานสารวัตรนักเรียน
 งานจราจร และรักษาความปลอดภัย
 ห้องประชุมสมาคมผู้ปกครองและครูยุพราชวิทยาลัย (สปย.)ศูนย์ประชาสัมพันธ์ โรงเรียนยุพราชวิทยาลัย ห้องครูเวรประจำวัน
 ห้องพักครูเวรสตรี วันหยุดราชการห้องน้ำรังผึ้งสุขสันต์ อาคารห้องน้ำสวนบ้านบานเย็น ศาลา 3 หลัง
 สวนพืชพรรณไม้ต่าง ๆ
 พระอนุสาวรีย์ พระราชชายา เจ้าดารารัศมี

 เพลงประจำโรงเรียน  
 เพลง ยุพราช-บานเย็น  (เพลงประจำสถาบัน)
 เพลง ชาวบานเย็น
 เพลง ใต้ร่มธงบานเย็น
 เพลง ยุพราชอนุสรณ์
 เพลง อย่าลืมบานเย็น
 เพลง ยุพราชฯองอาจบานเย็น (เพลงพิเศษเนื่องในโอกาสเฉลิมฉลองครบรอบ 100 ปี การพระราชทานนาม "ยุพราชวิทยาลัย")
 เพลง ยุพราชร้อยปี  (เพลงพิเศษเนื่องในโอกาสเฉลิมฉลองครบรอบ 100 ปี การพระราชทานนาม "ยุพราชวิทยาลัย")

 แผนการเรียน  

 ระดับมัธยมศึกษาตอนต้น 

  แผนการเรียนวิทยาศาสตร์-คณิตศาสตร์

 เลขที่ห้องเรียน ชื่อแผนการเรียน 1 ห้องเรียนพิเศษภาษาอังกฤษแผนการเรียนวิทยาศาสตร์-คณิตศาสตร์ (English Program) 2 3 แผนการเรียนปกติ 4 567โครงการพิเศษวิทยาศาสตร์ (SMART YRC)89ห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE)10ห้องเรียนพิเศษวิทยาศาสตร์11แผนการเรียนปกติ121314ห้องเรียนพิเศษภาษาอังกฤษแผนการเรียนนานาชาติ (International Program)15โครงการวิทยาศาสตร์พลังสิบ

ระดับมัธยมศึกษาตอนปลาย
  แผนการเรียนวิทยาศาสตร์-คณิตศาสตร์
  แผนการเรียนศิลป์
 เลขที่ห้องเรียน ชื่อแผนการเรียน 1 ห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (SMTE) 2 โครงการผู้มีความสามารถพิเศษทางด้านคณิตศาสตร์ (Gifted Mathematics) 3 โครงการผู้มีความสามารถพิเศษทางด้านภาษาอังกฤษ (Gifted English) 4 โครงการผู้มีความสามารถพิเศษทางด้านภาษาไทย (Gifted Thai) 5 โครงการผู้มีความสามารถพิเศษทางด้านคอมพิวเตอร์ (Gifted Computer) 6 โครงการพิเศษวิทยาศาสตร์ (SMART YRC) 7 8 ห้องเรียนสำหรับนักเรียนผู้มีความสามารถพิเศษทางวิทยาศาสตร์และเทคโนโลยี (ทุน พสวท. และโครงการห้องเรียน พสวท. สู่ความเป็นเลิศ) 9 ห้องเรียนสำหรับนักเรียนผู้มีความสามารถพิเศษทางวิทยาศาสตร์และเทคโนโลยีภาคสมทบ (พสวท. สมทบ) 10 แผนการเรียนวิทยาศาสตร์-คณิตศาสตร์ (ปกติ) 11 แผนการเรียนภาษาอังกฤษ-คณิตศาสตร์ 12 แผนการเรียนภาษาอังกฤษ-ทั่วไป (ทัศนศิลป์) แผนการเรียนภาษาอังกฤษ-ทั่วไป (ดนตรี) แผนการเรียนภาษาอังกฤษ-ทั่วไป (สังคมศึกษา) 13 แผนการเรียนภาษาอังกฤษ-ภาษาฝรั่งเศส แผนการเรียนภาษาอังกฤษ-ภาษาเกาหลี 14 แผนการเรียนภาษาอังกฤษ-ภาษาจีน 15 แผนการเรียนภาษาอังกฤษ-ภาษาญี่ปุ่น 16 ห้องเรียนพิเศษภาษาอังกฤษแผนการเรียนวิทยาศาสตร์-คณิตศาสตร์ (EP & IP) ห้องเรียนพิเศษภาษาอังกฤษแผนการเรียนภาษาอังกฤษ-คณิตศาสตร์ (EP & IP) 17 โครงการวิทยาศาสตร์พลังสิบเอ็ด

 บุคคลที่มีชื่อเสียงที่สำเร็จการศึกษา 
 ยิ่งลักษณ์ ชินวัตร - อดีตนายกรัฐมนตรีคนที่ 28 ของไทย (นายกรัฐมนตรีหญิงคนแรกของไทย) เลขประจำตัว 19582 รุ่น "บัวเกี๋ยง" ศิษย์เก่าดีเด่นยุพราช ปี พ.ศ. 2548
 บุญเท่ง ทองสวัสดิ์ - อดีตรัฐมนตรี รองนายกรัฐมนตรี และ ประธานสภาผู้แทนราษฏร (9 พฤษภาคม 2522 - 19 มีนาคม 2526)
 ไกรสร ตันติพงศ์ - อดีตรัฐมนตรีช่วยว่าการกระทรวงเกษตรและสหกรณ์ และอดีตรัฐมนตรีช่วยว่าการกระทรวงอุตสาหกรรม เลขประจำตัว 2745  รุ่น "ศรีบุญเรือง”
 ปรีดา พัฒนถาบุตร - อดีตรัฐมนตรีว่าการทบวงมหาวิทยาลัย และอดีตสมาชิกสภาผู้แทนราษฎรจังหวัดเชียงใหม่
 เลิศ ชินวัตร - อดีตสมาชิกสภาจังหวัดเชียงใหม่ และอดีตสมาชิกสภาผู้แทนราษฎรจังหวัดเชียงใหม่ 
 พล.ต.ต.พีรพันธุ์ เปรมภูติ - อดีตเลขาธิการสำนักงานป้องกันและปราบปรามการฟอกเงิน และ อดีตปลัดสำนักนายกรัฐมนตรี
 กฤษดาภรณ์ เสียมภักดี - อดีตรองผู้ว่าราชการจังหวัดลำพูน, เชียงใหม่ และอดีตสมาชิกสภาผู้แทนราษฎรจังหวัดเชียงใหม่ศาสตราจารย์กิตติคุณ ดร.ประเสริฐ ณ นคร - อดีตนายกราชบัณฑิตยสถาน และนักวิจัยดีเด่นแห่งชาติปี พ.ศ. 2531
 ศาสตราจารย์ สุกิจ นิมมานเหมินท์  - เลขาธิการจุฬาลงกรณ์มหาวิทยาลัย (2481) รักษาการคณบดีคณะอักษรศาสตร์และวิทยาศาสตร์  (2483) สมาชิกพฤฒสภา  (2489) รัฐมนตรีว่าการกระทรวงศึกษาธิการ (2491-2492) เอกอัครราชทูตไทยประจำประเทศอินเดีย (2502) เอกอัครราชทูตไทยประจำประเทศสหรัฐอเมริกา (2506) สมาชิกสภานิติบัญญัติแห่งชาติ (2515) นายกสภามหาวิทยาลัยเชียงใหม่ (2515-2517) รองนายกรัฐมนตรี (2516-2519) และราชบัณฑิต ได้รับพระราชทานเข็มดุษฎีมาลา ศิลปวิทยา
 ศาสตราจารย์ ดร.วิภาต บุญศรี วังซ้าย  - อดีตอธิการบดี สถาบันเทคโนโลยีการเกษตรแม่โจ้ และอดีตสมาชิกสภาผู้แทนราษฎรจังหวัดแพร่
 ไพบูลย์ มุสิกโปดก  - ศิลปินแห่งชาติ สาขาทัศนศิลป์ ภาพถ่ายศิลปะ ประจำปี พ.ศ. 2547
 นารากร ติยายน - ผู้ประกาศข่าวอิสระ
 พิมลวรรณ หุ่นทองคำ - ผู้ประกาศข่าวอิสระ
 พัฒน์ชัย ภักดีสู่สุข - นักร้องนำวงโปเตโต้ และนักแสดงชาวไทย 
 พิชญธิดา สนธิศักดิ์วรรณะ - สมาชิกวง CGM48
 ณัฐริกา บุญตั๋ว - สมาชิกวง CGM48
 นิติพล ผิวเหมาะ - สมาชิกสภาผู้แทนราษฎร พรรคก้าวไกล
 แพทย์หญิง แก้วทิพย์ นรนิธิวรรณ - นางสาวเชียงใหม่ ประจำปี 2567
 แนลริยา วิภาคกิจ - สมาชิกวง BNK48

 อ้างอิง

 ดูเพิ่ม 
 บุคคลจากโรงเรียนยุพราชวิทยาลัย

 แหล่งข้อมูลอื่น
 โรงเรียนยุพราชวิทยาลัย

http://www.reurnthai.com/index.php?topic=1704.15

หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนในอำเภอเมืองเชียงใหม่
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนที่สร้างขึ้นเป็นพระบรมราชานุสรณ์แห่งรัชกาลที่ 6
หมวดหมู่:โรงเรียนประจำจังหวัด
หมวดหมู่:โรงเรียนในโครงการ พสวท.
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเชียงใหม่
หมวดหมู่:โรงเรียนที่ก่อตั้งในปี พ.ศ. 2432
หมวดหมู่:สถานที่ที่ตั้งชื่อตามพระนามของพระบาทสมเด็จพระมงกุฎเกล้าเจ้าอยู่หัว